El perru, cuyu nombri científicu es Canis lupus familiaris, es un mamíferu carnívoru domésticu de la família de los cánidus, que constitui una subespécii del lobu (Canis lupus). No estanti, la su alimentacion s'á modificau notabrimenti deviu prencipalmenti al estrechu lazu que essisti con el ombri, hata el puntu de que ogañu seya alimentau usualmenti comu si huessi un omnívoru. El su tamañu o talla, la su horma i pelagi es mu deversu sigún la raza. Possei un oyiu i fatu mu desarrollaus, huendu esti últimu el su prencipal órganu sensorial. Enas razas chiquininas puei arcançal una longeviá de cerca de 20 añus, con atencion esmerá por parti del propietáriu, d'otra horma la su via en promeyu es alreol de los 15 añus.